Møteledermanus **til fast giver-film**

### Før filmen

Investerer du godt? Hvordan forvalter du det du har fått? «Av ditt eget gir vi deg tilbake», sier vi i en bønn. Vi er kalt til å gi, tilbake til Gud, som har gitt oss alt, og til alle som enda ikke har hørt om Jesus, verdens frelser.

*Noen bibelvers som handler om å gi og som kan brukes ifbm aksjonen og filmen.*

Når vi gir, gjør det noe med vår holdning og vårt liv:

* Vi gir ære og takknemlighet til Gud, ikke mammon.
  + Derfor: Siden vi får et urokkelig rike, så la oss være takknemlige og med takk gjøre vår tjeneste i gudsfrykt og ærefrykt, til glede for Gud. Heb 12,28
* Å gi handler om å holde hjertet varmt.
  + Bevar ditt hjerte framfor alt du bevarer, for livet går ut fra det. Ord 4, 23
  + Der din skatt er, vil også ditt hjerte være. Matt 6, 21
* Vi tjener Gud, ikke mammon
  + La ikke kjærlighet til penger styre livet, men nøy dere med det dere har. For Gud har sagt: jeg svikter deg ikke og forlater deg ikke. Heb 13.5
* Vi frigjøres mer fra det materielle
  + Og Gud makter å gi dere all sin gave i rikt mål, så dere alltid og under alle forhold har nok av alt, ja, har overflod til all god gjerning. 2. Kor 9,8
* Vi er en del av Kristi kropp og med mine gaver er jeg med på at vi kan nå enda lenger ut med evangeliet
  + Men hvordan kan de påkalle en de ikke tror på? Hvordan kan de tro på en de ikke har hørt om? Og hvordan kan de høre uten at noen forkynner? Og hvordan kan de forkynne hvis de ikke er utsendt? Det står jo skrevet: Hvor vakre de er, føttene til dem som bringer godt budskap. Rom 10, 14-15

**Link til filmen:** [**Bli en fast giver (on Vimeo**](https://vimeo.com/1034213833)**)**

### Etter filmen

Foreslår at dere ber en bønn etter filmen hvor dere ber om giverglede og velsignelse over alle givere og om at vi må være gode og kloke forvaltere.